Tasdawit Ʃebderraḥman MIRA n Bgayet

Tamezdayt n Tsekliwin d Tutlayin

Tasga n Tutlayt d Yidles n Tmaziɣt

**Timsirin n umesḍis wiss sin**

**Almud : Tumẓabt**

**Aswir wis sin**

**Massa: SAID Miria Yunyu 2021**

-------------------------------------------------------------------------------------------

**1. Isem**

Isem di tumẓabt am wenni n teqbaylit, d awal i d-yeqqaren bunadem (arǧaz, imekreḍ, …), aɣersiw (ufrič, afunas), taɣawsa (taklut, takmamt), adeg (Gurara, Taɣerdayt), tikti (talwit, lehna).

**1.1. Tawsit**

Lac lxilaf jar teqbaylit d tumẓabt, batta di cra n yiwalen n tumẓabt yuḍa umagrad.

**1.1.1. Amalay**

Mennaw n yiwalen imalayen beddan s teɣri “a, i, u”, cra si-sen beddan s tergalt.

**MZB QBL**

atbir *itbir*

asli *isli*

iɣef *ixef*

itri *itri*

ul *ul*

ureɣ *ddheb*

**Batta: (maca)**

**l**aẓ ***l****aẓ (beddan s tergalt)*

**f**ad ***f****ad*

**b**aba ***b****aba*

* Cra n yiwalen yuḍa-yasen umagrad.

**MẒB QBL**

fus *afus*

ḍar *aḍar*

**1.1.2. Unti**

Iwalen untiyen beddan s “t”. Iwalen n timmarewt ɣer-sen talɣa iman-nsen.

**MẒB QBL**

tazeqqa *taxxamt*

tisent *lmelḥ*

**Batta:**

weltma *weltma*

xalti *xalti*

* Cra n yiwalen yuḍa-yasen umagrad.

tyaziḍt *tayaziḍt*

txatemt *taxatemt*

* Ireṭṭalen untiyen n tumẓabt ttilin s talɣa **“--t**” mani di teqbaylit ttilin ddima s **“--a**”.

**MẒB QBL**

lɣabet *lɣaba*

lqewwet *lqewwa*

ṣeḥḥet *ṣeḥḥa*

**1.2. Amḍan**

Isget n tumẓabt an wenni n teqbaylit batta mxalafen di yiwalen ibeddan s tergalt, deɣ di yiwalen n teqbaylit ul ɣer-sen asget, mani tumẓabt ɣer asget s “id”. Isegtan n yireṭṭalen si taɛrabt, di tumẓabt ttilin s “id”; taqbaylit, d isegtan n taɛrabt i tsexdam.

**Tumẓabt SGT Taqbaylit**

laẓ id laẓ *laẓ*

fad id fad *fad*

cra id cra *kra*

baba id baba *ibabaten*

**1.2.1. Asget s “n”**

**Tumẓabt Taqbaylit**

abidi ibidiyen *abidi* / *ibidiyen*

ičen ičniwen *iken/akniw* /*ikniwen*

tabzimt tibzimin *tabzimt* / *tibzimin*

tackart tickarin *tacekkart* /*ticekkarin*

tačna tačniwin *takna* / *takniwin*

tabeǧna tibeǧniwin *aqerruy* / *iqerray*

**1.2.2. Asget s temlellit**

**Tumẓabt Taqbaylit**

Abernus ibernas *aberbus*  *ibernas/ibrenyas*

ajḍiḍ ijuḍaḍ *agdiḍ*  *igdaḍ*

amlaẓu imluẓa *amlaẓu*  *imluẓa*

tamlaẓut timluẓa *tamlaẓut*  *timluẓa*

**1.2.3. Asget s temlellit d “n”**

**Tumẓabt Taqbaylit**

icemǧ icemǧan *akli*  *iklan*

aǧenna iǧenwan igenni igenwan

ul ulawen *ul*  *ulawen*

* Di usget, ideggel-d umagrad yuḍan di wasuf.

**Tumẓabt Taqbaylit**

war iwaren *izem*  *izmawen*

fus ifasen *afus*  *ifasen*

**1.3. Addad amaruz**

Asileɣ n umaruz n tumẓabt d wenni n teqbaylit d iggen, lac lxilaf jar ticraḍ n waddad amaruz n tumẓabt d wenni n teqbaylit.